laion/Wikipedia-Exotic huggingface dataset:
মনিকা গেলার

মনিকা গেলার একটি কাল্পনিক চরিত্র, যা আমেরিকান সিটকম ফ্রেন্ডস (১৯৯৪-২০০৪) এর ছয়টি প্রধান চরিত্রের মধ্যে একটি। ডেভিড ক্রেন এবং মার্টা কফম্যান চরিত্রটি তৈরি করেছেন এবং অভিনেত্রী কোর্টনি কক্স এ চরিত্রে অভিনয় করেছেন। ২৪ সেপ্টেম্বর ১৯৯৪-এর প্রিমিয়ার থেকে, মে, ২০০৪ এ সমাপ্তি পর্যন্ত শো'টির ২৩৬ এপিসোডের প্রত্যেকটিতে মনিকা রয়েছেন। পরিষ্কার - পরিচ্ছন্নতা, প্রতিযোগিতা এবং আবেগপ্রবণতাপূর্ণ প্রকৃতির জন্য পরিচিত রাঁধুনি, মনিকা রস গেলারের ছোট বোন এবং র‍্যাচেল গ্রিনের সেরা বন্ধু। র‍্যাচেল গ্রিন তার বিয়ের আসর থেকে পালিয়ে আসার পর তাকে মনিকা তার সাথে থাকার জন্য জায়গা দিয়েছিল। মনিকা তার দীর্ঘদিনের প্রতিবেশি এবং বন্ধু চ্যান্ডলার বিং এর সাথে (যাকে সে পরবর্তিতে বিয়ে করে) প্রেম শুরু করার আগ পর্যন্ত র‍্যাচেল গ্রিনের সাথে কয়েক বছর একই এপার্টমেন্টে থেকেছে। সন্তান ধারণে অক্ষম হওয়ায় বিং-দম্পতি এরিকা এবং জ্যাক বিং জমজ ভাইবোনদের পালক সন্তান হিসেবে নেয় এবং মফস্বলের একটি বড় বাড়িতে চলে যায়। Loiacono, Rita (সেপ্টেম্বর ১৭, ২০১৪)। "5 Reasons Monica is, hands down, the best character on Friends"। SheKnows। জুলাই ১০, ২০১৫ তারিখে মূল থেকে আর্কাইভ করা। সংগ্রহের তারিখ আগস্ট ১১, ২০১৫।  Galindo, Buzz (আগস্ট ৭, ২০১৩)। "25 Fascinating Facts You Might Not Know About "Friends""। BuzzFeed। BuzzFeed, Inc। মার্চ ১৫, ২০১৫ তারিখে মূল থেকে আর্কাইভ করা। সংগ্রহের তারিখ আগস্ট ১১, ২০১৫। The full names of the characters are ... Monica E. Geller (we never learn what the E stands for).
বাবা লোকনাথ ব্রহ্মচারী আশ্রম

বাবা লোকেনাথ ব্রহ্মচারী আশ্রম নারায়ণগঞ্জ জেলার সোনারগাঁও উপজেলার বারদীতে অবস্থিত একটি গুরুত্বপূর্ণ হিন্দু তীর্থভূমি। বিশেষত বাঙালি হিন্দুর কাছে এটি একটি জনপ্রিয় তীর্থস্থান। নারায়ণগঞ্জ জেলার সোনারগাঁও উপজেলার বারদী বাজারের পশ্চিম-উত্তর কোণে লোকনাথ ব্রহ্মচারীর আশ্রম অবস্থিত। ঢাকা থেকে ঢাকা-চট্রগ্রাম জাতীয় মহাসড়ক পথ ধরে গিয়ে মোগরাপাড়া চৌরাস্তা থেকে প্রায় ৩৫ কিলোমিটার দূরে এর অবস্থান। প্রতি বছর ১৯ জৈষ্ঠ্য এখানে হিন্দু সম্প্রদায়ের মহাপুরুষ লোকনাথ ব্রহ্মচারীর তিরোধান উৎসব পালিত হয়। ১৮৯০ সালের (বাংলা ১২৯৭ সন) এই দিনে পরমপুরুষ শ্রীশ্রীলোকনাথ ব্রহ্মচারী দেহত্যাগ করেন। তার এই মহাকাল প্রয়াণের দিনটিকে ভক্তি এবং শ্রদ্ধার মধ্য দিয়ে স্মরণ করার জন্যই এই উৎসব ও মেলার আয়োজন হয়। এই তিরোধান উৎসবে অংশগ্রহণ করতে প্রতিবেশী দেশ ভারত, নেপাল, ভুটান ও শ্রীলঙ্কাসহ দেশের লক্ষাধিক লোকনাথ ভক্ত বারদী আশ্রমে এসে সমবেত হন। জৈষ্ঠ্যের ১৯ তারিখ আশ্রমের চৌচালা ছাদের উপর থেকে ভক্তদের ছুঁড়ে দেয়া বাতাসা মিষ্টি ও তা কুড়ানোর উচ্ছল আয়োজন হয় যা “হরি লুট” নামে পরিচিত। এছাড়া দিন ব্যাপী চলে গীতা পাঠ, বাল্যভোগ, লোকনাথের জীবন বৃত্তান্ত পাঠ, রাজভোগ, প্রসাদ বিতরণ ও আরতি কীর্তনসহ ধর্মীয় নানা অনুষ্ঠান। বারদীর লোকনাথ আশ্রম এখন শুধুমাত্র হিন্দু ধর্মাবলম্বীদের তীর্থ স্থানই নয়, বরং ধর্ম-বর্ণ-জাতি নির্বিশেষে সকল ধর্মের, সকল মানুষের কাছে এক মিলন মেলা হিসেবে পরিচিত। লোকনাথ ব্রহ্মচারীর তিরোধান উৎসবে সপ্তাহ ব্যাপী মেলা বসে। আশ্রমের ঠিক সামনে বিশাল সবুজ মাঠ। এখানেই মেলা বসে। এই মেলাকে কেন্দ্র করে বিশাল আয়োজন করা হয় এখানে। নানান এলাকা থেকে হাজারও পণ্য আসে। আসে বাহারী তৈজসপত্র, আহারের ফল ফলাদি আরো কত কী। বহুদেশে বহু ধর্মাবলম্বী মানুষের আগমন ঘটে এই মেলায়। এ এক বিশাল আয়োজন। এক সপ্তাহব্যপী চলতে থাকে রাতদিন। শ্রী শ্রী বাবা লোকনাথ ব্রহ্মচারীর আশ্রমের দক্ষিণের উঠানে তাঁর সমাধিস্থলের পশ্চিমে শত বৎসর ধরে কালের সাক্ষী হয়ে দাঁড়িয়ে আছে বিশাল আকৃতির একটি বকুল গাছ। আশ্রমের ভেতরে আছে লোকনাথ ব্রহ্মচারীর বিশাল তৈলচিত্র। মূল আশ্রমের পেছনে খোলা উঠান পেরিয়ে বিশাল পাঁচতলা ভবনের যাত্রীনিবাস। পশ্চিমে আরও দুটি বিশালাকার যাত্রীনিবাস। ভক্ত ও দর্শণার্থীরা বিনা পয়সায় এখানে রাত্রিযাপন করেন। সাধক পুরুষ লোকনাথ ব্রহ্মচারী জীবিত থাকা অবস্থায় আশ্রমের পাশে কামনা সাগর ও জিয়স নামে পুকুর খনন করা হয়। এই পুকুরটিতে আশ্রমে আগত ভক্তরা স্নান করেন। লোকনাথ ব্রহ্মচারী বাংলাদেশের হিন্দু মন্দিরের তালিকা "লোকনাথ ব্রহ্মচারীর আশ্রমে একদিন"। এনটিভি বিডি। সংগ্রহের তারিখ ১১ জুন ২০২০।
গুজরাত সমাচার

গুজরাত সমাচার একটি হল গুজরাটি ভাষার দৈনিক সংবাদপত্র। এটির প্রধান কার্যালয় আহমেদাবাদে। সুরাতেও এর একটি শাখা রয়েছে এবং এটি আহমেদাবাদ, ভোদোডারা, সুরত, রাজকোট, ভাবনগর, মুম্বই, মেহসানা, ভূজ এবং নিউ ইয়র্ক সিটি থেকে এর সংস্করণ বিতরণ করে। সংবাদপত্রটি ১৯৩২ সালে প্রতিষ্ঠিত হয়েছিল এবং ১৯৫২ সালে শান্তিলাল শাহ এটি অধিগ্রহণ করেছিলেন। এর প্রথম সংখ্যা ১৯৩২ সালের ১৬ জানুয়ারীতে প্রকাশিত হয়েছিল। ২০১২ সালের ডিসেম্বর মাসে এটি গুজরাটি নিউজ চ্যানেল, জিএসটিভিও চালু করেছিল। Jeffrey, Robin. India's Newspaper Revolution: Capitalism, Technology and the Indian Language Press, 1977-1999, p. 120 (2000) ("In Gujurat in the 1950s, successful business families ... acquired both the big old nationalist newspapers, Gujarat Samachar, founded in 1932, and Sandesh, founded in 1923.") Umat, Ajay (5 November 2011). Lady Luck of Gujarat Samachar passes away ওয়েব্যাক মেশিনে আর্কাইভকৃত ২০১১-১১-০৮ তারিখে, Times of India Thaker, Mahesh (২০১১)। ગુજરાતી વિશ્વકોશ (2nd সংস্করণ)। Gujarati Vishwakosh Trust। পৃষ্ঠা 218।  গুজরাত সমাচার অফিসিয়াল সাইট (গুজরাতি ভাষায়)
ম্যাকড্রি থিয়েটার

ম্যাকড্রি থিয়েটার একটি পেশাদারী থিয়েটার। এটি শহরে কেন্দ্রে লরেন্স শেরিফের স্ট্রিটের রাগবি হয়। রাগবি বিদ্যালয় এটার মালিকানাধীন । থিয়েটারটি একটি পুরানো ভিক্টোরিয়ান বিল্ডিংয়ে রাখা হয়েছে যা ১৮৮৫ সাল থেকে মূলত রাগবি বিদ্যালয়ের শ্রেণিকক্ষ হিসাবে নির্মিত হয়েছিল। ১৯৭৫ সালে এটি একটি প্রেক্ষাগৃহে রূপান্তরিত হয়। অভিনেতা এবং প্রাক্তন রাগবি বিদ্যালয়ের ছাত্র উইলিয়াম চার্লস ম্যাকড্রির (1793–1873) নামে নামকরণ করা হয়। "First professional theatre in Rugby to open next week"। Rugby Observer। ২৮ নভেম্বর ২০১৮। সংগ্রহের তারিখ ৯ জুন ২০১৯।  "Motionhouse helps launch Rugby's new Macready Theatre"। SeeingDance। সংগ্রহের তারিখ ৯ জুন ২০১৯।
রক্তচিতা

রক্তচিতা (বৈজ্ঞানিক নাম: Plumbago indica) হলো প্লাম্বাজিনাসি পরিবারের একটি সপুষ্পক উদ্ভিদ প্রজাতি। এটি দক্ষিণ-পূর্ব এশিয়া, ইন্দোনেশিয়া, ফিলিপাইন ও দক্ষিণ চীনের ইউনানের স্থানীয় প্রজাতি। রক্তচিতা একটি গুল্মজাতীয় উদ্ভিদ। এটি লম্বায় প্রায় ২ মি (৭ ফু) ও প্রস্থে প্রায় ১ মি (৩ ফু) পর্যন্ত বাড়ে। এর পাতা অনেকটা গোলাকার। শীতকালে গাঢ় গোলাপি বা রক্তাভ ফুলের মঞ্জুরী উৎপন্ন করে। রক্তচিতা সৌন্দর্যবর্ধক উদ্ভিদ হিসেবে লাগানো হয়। সাধারণত সর্বনিম্ন ৭ °সে (৪৫ °ফা) তাপমাত্রায় রক্তচিতা উপক্রান্তীয় বা গ্রীষ্মমণ্ডলীয় নাতিশীতোষ্ণ আবহাওয়ায় কিংবা গ্রিন হাউজে শীতল পরিবেশে জন্মে থাকে। যুক্তরাজ্যের রয়েল হর্টিকালচার সোসাইটি উদ্ভিদটিকে অ্যাওয়ার্ড অব গার্ডেন মেরিটে ভূষিত করেছে। Christopher D. Brickell (২০০৮)। RHS A-Z encyclopedia of garden plants। United Kingdom: Dorling Kindersley। পৃষ্ঠা 1136। আইএসবিএন 1405332964।  Nico Vermeulen (২০০৪-০৮-৩১)। The Complete Encyclopedia Of Container Plants: Detailed Descriptions of Hundreds of Species। Rebo Publishers। পৃষ্ঠা 216। আইএসবিএন 978-90-366-1584-6।  "RHS Plant Selector - Plumbago indica"। সংগ্রহের তারিখ ১৫ এপ্রিল ২০২০।  "AGM Plants - Ornamental" (পিডিএফ)। Royal Horticultural Society। জুলাই ২০১৭। পৃষ্ঠা 80। সংগ্রহের তারিখ ৭ মে ২০১৮।  উইকিমিডিয়া কমন্সে রক্তচিতা সংক্রান্ত মিডিয়া রয়েছে।
ব্যাংক হার

ব্যাংক হার (ইংরেজি: Bank rate), অন্যনাম ডিসকাউন্ট হার, বলতে সেই সুদ হারকে বুঝায় যে হারে কেন্দ্রীয় ব্যাংক তফসিলি বাণিজ্যিক ব্যাংকসমূহকে ঋণ দেয়। ব্যাংক হার বিভিন্ন দেশে বিভিন্ন নামে পরিচিত। দেশে দেশে সময় পরিবর্তনের সাথে এই হারের নামের সাথে সাথে কৌশল বা পদ্ধতিগত পরিবর্তনও লক্ষ্য করা যায়। ব্যাংক হার মুদ্রানীতির একটি গুরুত্বপূর্ণ হাতিয়ার হিসেবে বিবেচিত। বাণিজ্যিক ব্যাংক তহবিল সঙ্কটে পরলে এটি কেন্দ্রীয় ব্যাংকের থেকে এই সুদহারে ঋণ নিতে পারে। এই ধরনের ঋণ সাধারণত রেপো রেট বা নীতি সুদহারের মাধ্যমে করা হয়। যে সুদহারে কেন্দ্রীয় ব্যাংক তফসিলি ব্যাংকসমূহকে ঋণ দেয়, সেটিই রেপো রেট বা নীতি সুদহার। অর্থনীতিতে নগদ তারল্যের জোগান দিতেই মুদ্রানীতির এ গুরুত্বপূর্ণ হাতিয়ারটি ব্যবহার করে কেন্দ্রীয় ব্যাংক। অন্যদিকে, অতিরিক্ত তারল্য তুলে নিতে কেন্দ্রীয় ব্যাংক যে হারে ঋণ দেয়, সেটি রিভার্স রেপো হিসেবে পরিচিত। মুদ্রানীতির উপর ভিত্তি করে কেন্দ্রীয় ব্যাংক বা আর্থিক কর্তৃপক্ষ যদি মনে করে অর্থনীতিতে অর্থ সরবারহ বৃদ্ধি করা দরকার, তখন ব্যাংক হার কমিয়ে দেয়। এতে বাণিজ্যিক ব্যাংকগুলো কেন্দ্রীয় ব্যাংক থেকে বেশি পরিমাণ ঋণ নিয়ে ব্যাংক গ্রহকদের ঋণ দেয়। অন্যদিকে, কেন্দ্রীয় ব্যাংক যদি মনে করে অর্থনীতিতে অর্থ সরবারহ কমানো দরকার, তখন ব্যাংক হার বাড়িয়ে দেয়। এতে ঋণ সরবারহ কমে যায়। সর্বোপরি, ব্যাংক হার পরিবর্তনের সাথে ব্যাংক সুদের হারেও পরিবর্তন হয়। অস্ট্রেলিয়ায়, রিজার্ভ ব্যাংক অব অস্ট্রেলিয়া ব্যাংক হার নির্ধারণ করে থাকে, যা অফিসিয়াল নগদ হার নামে পরিচিত। রিজার্ভ ব্যাংক বোর্ড প্রতি মাসে এই হার পর্যালোচনা করে থাকে। বাংলাদেশে, বাংলাদেশ ব্যাংক মাসিক ভিত্তিতে ব্যাংক হার নির্ধারণ করে থাকে। বাংলাদেশে এই হার ব্যাংক হার নামেই পরিচিত। মুদ্রানীতির উপর ভিত্তি করে এবং অর্থনৈতিক পরিস্থিতি বিবেচনায় বাংলাদেশ ব্যাংক এই হার পর্যালোচনা করে। বাংলাদেশে বর্তমান ব্যাংক হার ৮%। কানাডায়, ব্যাংক হারকে ওভারনাইট রেট নামে অভিহিত করা হয়। ব্যাংক অব কানাডা ওভারনাইট রেট নির্ধারণ করে থাকে। ইউরো অঞ্চলে ইউরোপীয় কেন্দ্রীয় ব্যাংক কর্তৃক ব্যাংক হার নির্ধারিত হয় যেটা স্ট্যান্ডিং ফ্যাসিলিটি নামে পরিচিত এবং ওভার নাইট তারল্য ব্যবস্থাপনায় ব্যবহৃত হয়। ভারতে, ভারতীয় রিজার্ভ ব্যাংক ব্যাংক হার নির্ধারণ করে। পর্যায়ক্রমে এবং পরিবর্তিত পরিস্থিতিতে ভারতীয় রিজার্ভ ব্যাংক ব্যাংক হার পর্যালোচনা ও সংশোধন করে। যুক্তরাজ্যে ব্যাংক অফ ইংল্যান্ডের মুদ্রানীতি কমিটি করতিক ব্যাংক রেট নির্ধারণ হয়। ব্যাংক অফ ইংল্যান্ড সর্বনিম্ন একটা হার নির্ধারণ করে দেয় যেটা অফিসিয়াল ব্যাংক হার নামে পরিচিত। মার্কিন যুক্তরাষ্ট্রে, ব্যাংক হারকে ডিসকাউন্ট হার বলা হয়। ফেডারেল রিজার্ভ সিস্টেমের গভর্নর বোর্ড দ্বারা ডিসকাউন্ট হার নির্ধারিত হয়। মুদ্রানীতি "ব্যাংক হার-কেমব্রিজ অভিধানে অনুসারে অর্থ"। কেমব্রিজ অভিধান (ইংরেজি ভাষায়)। সংগ্রহের তারিখ ২০২০-০৬-০৬।  লিয়াদিস, নিক কে। "সুদহার কে নির্ধারণ করে?"। ইনভেস্টোপিডিয়া ডট কম (ইংরেজি ভাষায়)। ২০২০-০৬-০৬ তারিখে মূল থেকে আর্কাইভ করা। সংগ্রহের তারিখ ২০২০-০৬-০৬।  "নগদ হারের লক্ষ্যমাত্রা"। রিজার্ভ ব্যাংক অব অস্ট্রেলিয়া। ২০২০-০৬-০৯ তারিখে মূল থেকে আর্কাইভ করা। সংগ্রহের তারিখ ২০২০-০৬-০৬।  "সুদ হার"। বাংলাদেশ ব্যাংক। ২০২০-০৬-০৯ তারিখে মূল থেকে আর্কাইভ করা। সংগ্রহের তারিখ ২০২০-০৬-০৬।  বোয়েস, উইলিয়াম; মেলভিন, মাইকেল (২০১১)। অর্থনীতির মৌলিক ধারণা (ষষ্ঠ সংস্করণ)। সাউথ ওয়েস্টার্ন কেনেগা লার্নিং। পৃষ্ঠা ৩২৯। আইএসবিএন 978-0-538-48119-9।
হাশিম উদ্দিন আহমেদ

হাশিম উদ্দিন আহমেদ বাংলদেশের ময়মনসিংহ জেলার রাজনীতিবিদ ও ময়মনসিংহ-৮ আসনের সাবেক সংসদ সদস্য। হাশিম উদ্দিন আহমেদ ময়মনসিংহ জেলার ঈশ্বরগঞ্জ উপজেলায় জন্মগ্রহণ করেন। হাশিম উদ্দিন আহমেদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জুন ২০২০।
আব্দুল হালিম (ময়মনসিংহের রাজনীতিবিদ)

আব্দুল হালিম বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও ময়মনসিংহ-৮ আসনের সাবেক সংসদ সদস্য। আব্দুল হালিম ময়মনসিংহ জেলায় জন্মগ্রহণ করেন। আব্দুল হালিম ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৮ আসন থেকে সংসদ সদস্য নির্বাচিত হয়েছিলেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
মান্দা (দেবী)

হিন্দু ধর্মে মান্দা ( সংস্কৃত: मान्दा, Māndā ) বা ধামিনী ( সংস্কৃত: धामिनी, Dhāminī ) হলো শনির দ্বিতীয় স্ত্রী ও মান্দীর মাতা। তিনি একজন গন্ধর্ব কন্যা এবং রাজকুমারী। তিনি হলেন কলার দেবী। তার নৃত্য সমগ্র ব্রহ্মাণ্ডের ( মহাবিশ্ব ) যে কাউকে আকর্ষিত করতে পারে। মাঝেমধ্যে, মান্দাকে শনি গ্রহের (শনি) ঐশ্বরিক অভিভাবক হিসেবে উল্লেখ করা হয় ভারতে। মান্দা যখন ছোট ছিল তখন মান্দার মা দিব্যাঙ্কা মারা যান। দিব্যাঙ্কা বাচ্চা মান্দা বাঁচানোর চেষ্টা করে এক অসুর সর্পের সঙ্গে লড়াই করে নিজের জীবন উৎসর্গ করেছিলেন। চিত্ররথ তাঁর মৃত্যুতে শোক করেছিলেন। মান্দার পিতা চিত্ররথ এই স্মৃতিটি টিকিয়ে রাখার জন্য ধামিন নামে সাপটির নামপূর্বক মান্দার নাম রেখেছিলেন ধামিনী। মন্ত্রসমূহের মধ্যে ধামিনী হলেন শনিদেবের শীর্ষস্থানীয় স্ত্রী। শনিদেবতার উপাসনার জন্য তার স্ত্রীদের নাম জপন শনিদেবকে সন্তুষ্ট করতে সহায়তা করে। মন্ত্রসমূহ হলো- 'ধ্বজিনী ধামিনী চৈবা কঙ্কালী কলহপ্রিয় কান্তাকি কলাহী চাথা তুরঙ্গী মহিষী অজা শনিনর্মাণি পত্নীনামেতানী সঞ্জপনা পুমন দুখানি নাশায়েন্নিত্যাং সৌভাগ্যমেধে সুখম'। আরও দেখুন: নীলা কালার্স টিভিতে প্রচারিত কর্মফলদাতা শনি নাটকে ধামিনীকে দেখানো হয়েছিল। তার চরিত্রে অভিনয় করেছেন টিনা দত্ত। "Gulikan"। uni5.co। সংগ্রহের তারিখ ১৮ জুন ২০১৮।  Manfred Lurker (২০০৪)। The Routledge Dictionary of Gods and Goddesses, Devils and Demons। Routledge। পৃষ্ঠা 118। আইএসবিএন 978-0415340182।  "Shani Jayanti"। www.astrospeak.com। সংগ্রহের তারিখ ১৮ জুন ২০১৮।  "Tina Dutta finally said about her role in karmphal Data Shani"। televisionsworld.com। ১৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৮।
জন্মভূমি (গুজরাতি সংবাদপত্র)

জন্মভূমি (જન્મભૂમિ) একটি ভারতীয় গুজরাটি ভাষার সান্ধ্যকালীন দৈনিক পত্রিকা, যা সৌরাষ্ট্র ট্রাস্টের মালিকানাধীন। এটির সদর দফতর মুম্বই, মহারাষ্ট্রে। জন্মভূমি ১৯৩৪ সালে সন্ধ্যার কাগজ হিসাবে চালু হয়েছিল পত্রিকাটি প্রতিদিন সম্পাদকীয় পাতা এবং একটি সম্পাদকীয় পাতার বিপরীত পাতা সহ ১০-১২ পাতা প্রকাশ করে। সংবাদপত্রের মূলমন্ত্রটি হ'ল ‘जननी जन्मभूमिश्च स्वर्गादपि गरीयसी’ (মা ও মাতৃভূমি স্বর্গের চেয়ে শ্রেষ্ঠ)। জন্মভূমি ভারতীয় মুক্তিযোদ্ধা অমৃতলাল শেঠ প্রতিষ্ঠা করেছিলেন, যিনি ১৯৩১ সালে সৌরাষ্ট্র ট্রাস্ট প্রতিষ্ঠা করেছিলেন। প্রাথমিকভাবে, অমৃতল দ্য সান নামে একটি ইংরেজি ভাষার কাগজ তৈরি করেছিলেন, যা খারাপ করেছিল। ১৯৩৪ সালের ৯ ই জুন, অমৃতলাল গুজরাতে জাতীয়তাবাদী প্রকাশনা হিসাবে জন্মভূমির প্রকাশ শুরু করেছিলেন। কাগজটি গান্ধীবাদের সমর্থক এবং সংবেদনশীল সাংবাদিকতা এড়ানোর নীতি প্রতিষ্ঠা করেছিল। জনপ্রিয় গুজরাটি জাতীয়তাবাদী কবি ঝাভেরচাঁদ মেঘানি প্রথম থেকেই কাগজের সাথে যুক্ত ছিলেন। প্রাথমিকভাবে কাগজটি কাঠিয়াওয়ার রাজপুত্রদের অত্যাচারের বিরুদ্ধে আন্দোলনের মুখোমুখি হয়। বার্মা অভিযানের সংবাদ এবং ভারতীয় জাতীয় সেনাবাহিনী (আজাদ হিন্দ ফৌজ) সম্পর্কিত সংবাদ কভার করে কাগজটি জাতীয় মর্যাদায় পৌঁছেছিল। ১৯৭৯ সালে, পত্রিকাটি প্রবাসী নামে একটি সকালের সংস্করণ প্রকাশ শুরু করে। রবিবার পত্রিকার সকাল ও সন্ধ্যা সংস্করণ একসাথে জন্মভূমি প্রবাসী শিরোনামে প্রকাশিত হয়। ১৯৭০-এর দশকে, সংবাদপত্রটির প্রচলন ছিল ৪৫,০০০ থেকে ৫০,০০০ অনুলিপি। ১৯৮০ এর দশকে, প্রচলন হ্রাস পেয়ে ৪০,০০০ এ দাঁড়িয়েছে। ইলা আরব মেহতা রচিত প্রথম গুজরাতি নারীবাদী উপন্যাস বত্রিস পুতালিনী বেদাতিয়া এই পত্রিকার রবিবারের সংস্করণে জনপ্রিয় হয়েছিল। কুন্দনিকা কাপাদিয়া রচিত আরও একটি নারীবাদী উপন্যাস সাত পাগলা আকাশামাও এই পত্রিকাটির মাধ্যমে দৃষ্টি আকর্ষণ করেছিল। জন্মভূমি গ্রুপ অব নিউজ পেপারের প্রধান সম্পাদকগণের মধ্যে হরিন্দ্র দাভ এবং কান্তি ভট্ট (১৯৬৭-১৯৭৭) অন্তর্ভুক্ত রয়েছেন। "પ્રવિણભાઈની કલમે માત્ર મનોરંજન નહી, માહિતી પ્રદાન કરી"। www.akilanews.com। ২০১৯-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৩।  "Janmabhumi E Paper"। Janmabhumi E Paper। ২৩ আগস্ট ২০১৯। ২৭ মার্চ ২০১৯ তারিখে মূল থেকে আর্কাইভ করা।  "Janma bhoomi epaper, Gujarati Newspaper, Janma bhoomi newspaper online"। www.epaper-hub.com। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৯।  Joseph, Ammu; Sharma, Kalpana (৭ আগস্ট ২০০৬)। Whose News?: The Media and Women's Issues। SAGE Publications India। পৃষ্ঠা 327–328। আইএসবিএন 978-93-5150-021-6।  ":: જન્મભૂમિ ગુજરાતી સમાચાર :: Gujarati News :: Janamabhoomi News"। www.janmabhoominewspapers.com। সংগ্রহের তারিখ ২০১৯-০৮-২৫।  Thaker, Mahesh (১৯৯৬)। ગુજરાતી વિશ્વકોશ Gujarātī Viśvakośa (গুজরাটি ভাষায়)। Gujarati Vishakosh Trust। পৃষ্ঠা 429। ওসিএলসি 164765976।  "સવિશેષ પરિચય: હરીન્દ્ર દવે, ગુજરાતી સાહિત્ય પરિષદ - Harindra Dave, Gujarati Sahitya Parishad"। Gujaratisahityaparishad.com। সংগ্রহের তারিখ ২০১২-০৮-১১।  Amaresh Datta (১৯৮৭)। Encyclopaedia of Indian Literature: A-Devo। Sahitya Akademi। পৃষ্ঠা 907–908। আইএসবিএন 978-81-260-1803-1।  "પ્રૂફરીડર કોને કહેવાય?"। khabarchhe.com। সংগ্রহের তারিখ ২০১৯-০৮-২৩।
দিব্য ভাস্কর

দিব্য ভাস্কর (আক্ষরিক অর্থে কমনীয় সুর্য) ভারতের গুজরাত থেকে প্রকাশিত একটি গুজরাটি সংবাদপত্র, ডি বি কর্পোরেশন লিমিটেড এর মালিকানাধীন। এটি গুজরাটের সর্বাধিক প্রচারিত গুজরাটি দৈনিকগুলির মধ্যে অন্যতম। ২০০৩ সালে ভোপাল ভিত্তিক ভাস্কর গ্রুপ আমেদাবাদকে চিহ্নিত করে চতুর্থ সংবাদপত্র হিসাবে দৈনিক ভাস্কার চালু করার জন্য সর্বোচ্চ সম্ভাবনাময় শহর হিসেবে ধরে ১২,০০,০০০ পরিবারে একটি জরিপ পরিচালনা করে। জরিপ অনুসারে ২০০৩ সালের ২৩ শে জুন, আহমেদাবাদে দিব্য ভাস্কর সংবাদপত্রের ৪২২,০০০ অনুলিপি (একটি বিশ্ব রেকর্ড) প্রকাশ ও বিতরণ করেছিল। ১৫ মাসের মধ্যে, এটি গুজরাটের আরও দুটি শহরে প্রবেশ করে: সুরাত এবং বড়োদরা। ভাস্কর গ্রুপের হুমকি মোকাবেলায় শীর্ষস্থানীয় গুজরাটি সংবাদপত্রগুলি রঙিন পৃষ্ঠা, মূল্য হ্রাস এবং বেশ কয়েকটি অফার নিয়ে আসে। তবে, ২০০৯ সালের মধ্যে দিব্যা ভাস্কর বৃহত্তম প্রচারিত গুজরাতি সংবাদপত্রে পরিণত হন। দিব্য ভাস্কর এবিসি- অডিট ব্যুরো অফ সার্কুলেশন (ভারত) অনুসারে গুজরাটের বৃহত্তম প্রচারিত দৈনিক এবং গুজরাটের কোনও পত্রিকার সর্বাধিক সংস্করণ রয়েছে। এটি আহমেদাবাদ, বড়োদরা, সুরাত, রাজকোট, জামনগর, মেহসানা, ভুজ, ভাবনগর (সৌরাষ্ট সমাচার হিসাবে) এবং জুনাগড় (সোরাত ভাস্কর হিসাবে) থেকে প্রকাশিত হয়। Porus Munshi (২০০৯)। "Dainik Bhaskar: No. 1 From Day One"। Making Breakthrough Innovations Happen। Collins Business। পৃষ্ঠা 16–33। আইএসবিএন 978-81-7223-774-5।  [১], DivyaBhaskar is published in Junagadh from 27 March 2011. দাপ্তরিক ওয়েবসাইট (গুজরাতি ভাষায়)
কুদরতুল্লাহ মন্ডল

কুদরতুল্লাহ মন্ডল বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও তৎকালীন ময়মনসিংহ-৯ আসনের সাবেক সংসদ সদস্য। কুদরতুল্লাহ মন্ডল ময়মনসিংহ জেলায় জন্মগ্রহণ করেন। কুদরতুল্লাহ মন্ডল ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-৯ আসন থেকে সংসদ সদস্য নির্বাচিত হয়েছিলেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
জহুরুল ইসলাম খান

জহুরুল ইসলাম খান বাংলদেশের ময়মনসিংহ জেলার রাজনীতিবিদ ও ময়মনসিংহ-৯ আসনের সাবেক সংসদ সদস্য। জহুরুল ইসলাম খান ময়মনসিংহ জেলার নান্দাইল উপজেলায় জন্মগ্রহণ করেন। জহুরুল ইসলাম খান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে ময়মনসিংহ-৯ আসন থেকে সংসদ সদস্য নির্বাচিত হয়েছিলেন। এর পর জাতীয় পার্টিতে যোগ দিয়ে ১২ জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়ন নিয়ে ও ২০০৪ সালে বিকল্পধারায় যোগ দিয়ে ২০০৮ সালের নবম জাতীয় নির্বাচনে বিকল্পধারার মনোনয়ন নিয়ে একই আসন থেকে তিনি পরাজিত হন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "জহুরুল ইসলাম খান, আসন নং: ১৫৪, ময়মনসিংহ-৯, দল: জাতীয় পার্টি (লাঙল), প্রাপ্তভোট: ২৯,৫২২ (পরাজিত)"। দৈনিক প্রথম আলো। সংগ্রহের তারিখ ৬ জুন ২০২০।
আনিসুল হক চৌধুরী

আনিসুল হক চৌধুরী (৩১ মে ১৯১৯ - ৮ সেপ্টেম্বর ২০০৯) বাংলাদেশী গীতিকার, কবি, প্রাবন্ধিক ও গবেষক ছিলেন। পঞ্চাশ ও ষাটের দশকে ঢাকা বেতারে যে সকল গীতিকারের গান প্রচারিত হতো, আনিসুল হক চৌধুরী ছিলেন তাদের অন্যতম। শিল্পী আব্বাসউদ্দীন আহমদ, আবদুল আলীম, আব্দুল লতিফসহ তৎকালীন প্রতিষ্ঠিত প্রায় সব শিল্পীই তার লেখা গান গেয়েছেন। আনিসুল হক চৌধুরী ১৯১৯ সালের ৩১ মে তৎকালী পূর্ব বাংলার বিক্রমপুরে জন্মগ্রহণ করেন। তার পিতা বজলুল হক চৌধুরী ও মাতা জোবেদা খাতুন। তিনি ১৯৪৮ সালে ঢাকা বিশ্ববিদ্যালয় থেকে বাংলায় অনার্সসহ এমএ পাস করেন। তিনি মুন্সীগঞ্জ জেলার সিরাজদিঘা থানার ইছাপুর কলেজ ও ফরিদপুর জেলার রাজৈর কলেজে অধ‍্যাপনা করেছেন। জীবনের শেষ ২০ বছর তিনি স্ত্রী, তিন পুত্র, তিন পুত্রবধু এবং পাঁচ নাতী-নাতনীদের সাথে যুক্তরাষ্ট্রে বসবাস করেছেন। ৮ই সেপ্টেম্বর ২০০৯ তারিখে বাংলাদেশ সময় রাত ৩টায় যুক্তরাষ্ট্রের সেন্ট পিটার্সবার্গ জেনারেল হাসপাতালে বার্ধক্যজনিত কারণে মৃত্যুবরণ করেন। তিনি নৃত্যশিল্পি ফারজানা রিয়া চৌধুরীর চাচা ও হানিফ সংকেতের চাচা শ্বশুর। তার লেখা কালজয়ী গান গুলোর মধ্যে অন্যতম হল মরমী শিল্পী আবদুল আলীমের গাওয়া রূপালী নদী রে, রূপ দেইখা তোর হইয়াছি পাগল। গানটি সুরারোপ করেছিলেন প্রখ্যাত সুরকার সত্য সাহা। ষাটের দশকে এই গানটি তুমুল জনপ্রিয় ছিল। বায়ান্নর ভাষা আন্দোলনের প্রেক্ষাপট নিয়ে প্রথম দিকে যে কয়েকটি গান রচিত হয়েছিল তার অন্যতম একটি হলো ভাই রে ভাই, বাংলাদেশে বাঙালি আর নাই যার রচয়িতা অনিসুল হক চৌধুরী। তার লেখা গণসঙ্গীত শুধু ঘুম পাড়ানী গান আজি নয়, দেশাত্মকবোধক গান সাগড় পাড়ের দেশ, আমাদের হাজার নদীর দেশ এখনও অনেকের মন ছুঁয়ে আছে। তার লেখা গান "ময়নামতির শাড়ি দেব, গয়না দিব গায়" প্রায় সকল নৃত্যশিল্পীই তাদের নৃত্যশৈলীতে আবহসঙ্গীত হিসেবে ব্যবহার করেন। তিনি বেশ কয়েকটি চলচ্চিত্রের জন্যেও গান লিখেছেন। এর মধ্যে উল্লেখযোগ্য হল নদী ও নারী, ১৩ নম্বর ফেকু ওস্তাগার লেন, সুখী পরিবার ইত্যাদি। এছাড়াও তিনি ঢাকা বেতারের জন্মলগ্ন থেকে প্রতিষ্ঠানটির সাথে জড়িত ছিলেন। আনিসুল হক চৌধুরীর লেখা গবেষণাধর্মী বই হল বাংলার মূল, গানের বই হল গানে ভরে মন ও রুপালী নদীর গান। কবিতার বই হল নিশি ভোরের ফুল ও বাংলা গ্রামার বই রচনা মনজুশা (নবম ও দশম শ্রেনীর জন্য) উল্লেখযোগ্য। শেষ জীবনে প্রবাসে বসে ও তিনি আমেরিকায় বিভিন্ন বাংলা পত্র পত্রিকার জন্য নিয়মিত কবিতা ও প্রবন্ধ লিখেছিলেন। চলে গেলেনে 'রূপালী নদী রে' গানের গীতিকার[স্থায়ীভাবে অকার্যকর সংযোগ], দৈনিক প্রথম আলো।[স্থায়ীভাবে অকার্যকর সংযোগ] http://munshigonj.info/2010/05/06/29397/#more-29397 [স্থায়ীভাবে অকার্যকর সংযোগ]
বোম্বে সমাচার

বোম্বে সমাচার, এখন মুম্বাই সমাচার (গুজরাটি: મુંબઈ સમાચાર), ভারতের প্রাচীনতম একটানা প্রকাশিত সবচেয়ে পুরনো সংবাদপত্র। সংবাদপত্রটি ১৮২২ সালে ফার্দুনজি মারজান কর্তৃক প্রতিষ্ঠিত। এটি গুজরাটি এবং ইংরেজিতে প্রকাশিত হয়। বোম্বাই সমাচার, এশিয়ার প্রাচীনতম ধারাবাহিকভাবে প্রকাশিত পত্রিকা ১৮২২ সালের জুলাইয়ে প্রথম প্রকাশিত হয়েছিল এবং এতে তিনটি ছোট আট পাতার শিট অন্তর্ভুক্ত ছিল। ১০ ইঞ্চি বাই ৮ ইঞ্চি এবং একটি মুদ্রিত ১৪ পাতার অর্ধ শিট পরিপূরক ছিল। ১৮৩২ সাল পর্যন্ত এটি সাপ্তাহিক, ১৮৫৫ সাল পর্যন্ত দ্বি-সাপ্তাহিক এবং এর পর থেকে এটি দৈনিক, এটি ক্রমবর্ধমান অব্যাহত ছিল এবং পশ্চিম ভারতের অন্যতম প্রধান সংবাদপত্র হয়ে উঠেছে, ভারত এবং বিদেশে উভয় গুজরাতি-ভাষী লোকেরা খুব ভালভাবে পঠিত। প্রতিষ্ঠাতা, একজন পার্সী পণ্ডিত এবং ফারদুনজি মারজান নামে পুরোহিত, তিনি কেবল পশ্চিম ভারতে সাংবাদিকতায় নয়, সমস্ত গুজরাতি মুদ্রিত সাহিত্যের অগ্রণী ছিলেন। তিনি ১৮১২ সালে প্রথম স্থানীয় প্রেস প্রতিষ্ঠা করেছিলেন এবং কলকাতায় প্রথম বাংলা দিনপঞ্জি ছাপার ঠিক ৬ বছর আগে ১৮১৪ সালে একটি গুজরাতি দিনপঞ্জি বের করেন। এরপরে তিনি ১৮২২ সালে বোম্বে সমাচার পত্রিকা প্রকাশ করেন। তিনি অবশ্যই তাঁর সমস্ত চিন্তার মুহুর্তগুলি শুরু করেছিলেন, সবার জন্য, তার প্রকাশনা, দিনপঞ্জী এবং তার সংবাদপত্র আজও খুব ভাল এবং সমৃদ্ধ অবস্থায় রয়েছে। ঘটনাগুলির সুষ্ঠু, অকপট, উদ্দেশ্য এবং সমালোচনা বিশ্লেষণের জন্য ব্রিটিশ এবং ভারত উভয় সরকারের প্রতি শ্রদ্ধাশীল ছিল। ভারতের স্বাধীনতা সংগ্রামের সময় মুম্বই সমাচার একটি গুরুত্বপূর্ণ ভূমিকা পালন করেছিল, প্রায়শই মহাত্মা গান্ধী, জওহরলাল নেহেরু, বল্লভভাই প্যাটেল এবং মুক্তিযোদ্ধাদের দ্বারা উদ্ধৃত হয়। এর সূচনা থেকেই সম্পাদকীয় নীতিটি উদ্দেশ্যমূলকভাবে ঘটনাগুলি একটি সুষ্ঠু ও সৎভাবে রিপোর্ট করা এবং সংবাদকে সংবেদনশীলতা না করা, সংযোজন এবং মতামতের স্বাধীনতা যা এখনও রয়েছে তা একটি বৈশিষ্ট্য হিসাবে চিহ্নিত হয়েছে। এই কাগজের আর একটি উল্লেখযোগ্য বৈশিষ্ট্য যা আজ অবধি ভাল, সেটি হ'ল এক বিজ্ঞাপনদাতাকে অনুমতি দেওয়ার পরিবর্তে অনেক ছোট বিজ্ঞাপনদাতাকে তাদের পণ্যের বিজ্ঞাপন প্রথম পাতায় স্থান দেয়ার নীতি। কাগজটি বিভিন্ন হাত ঘুরে ১৯৩৩ সালে এর বর্তমান প্রকাশক কামা পরিবার এবং প্রকাশনার বর্তমান পরিচালক হরমাসজি এন কামার হাতে এসেছে। এর পর থেকে এটি বড় এবং প্রসারিত হয়েছে এবং আজ প্রকাশের ক্ষেত্রে সর্বাধুনিক প্রযুক্তি থাকার গর্ব করতে পারে। চার বর্ণের দৈনিক মুদ্রণ অনায়াসে উচ্চ গতির অফসেট প্রেসগুলিতে শিল্পের বৈশিষ্ট্যগুলি অন্তর্ভুক্ত করে চালিত হয়। Jain, Aditya (২০১৬-০৭-০২)। "Mumbai Samachar is 195"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৮-০৬-০৭।  "Newspaper readers in Mumbai prefer sports to business: MRUC survey"। agencyfaqs!। ৪ ডিসেম্বর ২০০৩। ১০ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৩।  "Leisure: Vintage journey"। Pune Mirror। ২২ মার্চ ২০১৩। ১২ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৩।  মুম্বই সমাচার ওয়েবসাইট মুম্বই সমাচার, ই-নিউজপেপার সংস্করণ ওয়েব্যাক মেশিনে আর্কাইভকৃত ৭ মে ২০১৮ তারিখে
রাসায়নিক অস্ত্র চুক্তি

রাসায়নিক অস্ত্র চুক্তি (Chemical Weapons Convention) একটি অস্ত্র নিয়ন্ত্রণ চুক্তি যা উন্নয়ন, উৎপাদন, মজুদ ও ব্যবহার নিষিদ্ধ করা ও এসব ধ্বংস করার ব্যবস্থা রয়েছে। ১৯৯৩ সালে রাসায়নিক অস্ত্র চুক্তি স্বাক্ষরিত হয়। এ চুক্তি ১৯৯৭ সাল থেকে কার্যকর করা হয়েছে। জৈবপ্রযুক্তি উদ্ধৃতি ত্রুটি: <ref> ট্যাগ বৈধ নয়; untc নামের সূত্রটির জন্য কোন লেখা প্রদান করা হয়নি Chemical Weapons Convention, Article 21. Chemical Weapons Convention, Article 23. Chemical Weapons Convention, Article 24.